LIBER QUINTUS. 627 



mersum, ferrum ad se alliciet. et se ferro obducet ? Item, Ver- 

 sorium Acus Nauticce se ad polos mundi applicat : num etiam 

 eadem via et consecutione qua coelestia ? Videlicet, ut si quis 

 acum in contrario situ, hoc est in puncto Australi, ponat, et 

 paulisper teneat, ac deinde vim omittat ; num forte acus ad 

 Septentriones se conferet, eligendo potius rotare per occidentem 

 in situm desideratum quam per orientem ? Item, Aurum 

 argentum vivum^juxta positum, imbibit: num vero aurum recipit 

 illud argentum vivum intra se, sine extensione molis suaB, ut 

 fiat massa quaedam ipso auro ponderosior? Item, Homines me- 

 mories serviunt collocando imagines personarum in locis : num 

 etiam idem assequentur (missis locis) et afSngendo actiones 

 aut habitus personis? Atque de Productione Experiment! 

 hactenus. 



Translatio Experiment! triplex; aut a natura vel casu in 

 artem ; aut ab arte vel practica alia in aliam ; aut a parte 

 aliciijus artis in partem diversam ejusdem. Translationis a 

 natura aut casu in artem innumera sunt exempla; adeo ut 

 omnes fere artes mechanicse a tenuibus initiis, natura aut casu 

 prasbitis, ortum habuerint. Adagio receptum erat, Botrum 

 contra botrum citius maturescere } ; id quod de mutuis amicitiae 

 operis et officiis increbuit. At nostri Cydne (vini scilicet ex 

 pomis) confectores hoc optime imitantur. Cavent enim ne 

 poma tundantur aut exprimantur, antequam nonnullo tempore 

 in acervos conjecta mutuo contactu maturuerint ; unde nimia 

 potus aciditas emendetur. Item, Iridum artificiosarum imitatio 

 ex aspersione spissa guttularum, ab Iridibus naturalibus ex 

 nube roscida facili ductu translata est. Item modus destillandi 

 vel ex alto peti, ex imbribus scilicet aut rore ; vel ex humili illo 

 experimento guttarum in patinis, ollis aquae bullientis superim- 

 positis, adhaerentium, desumi potuit. Tonitrua autem et Ful- 

 gura imitari veritus quis esset, nisi operculum monachi illius 

 chymici, magno impetu et fragore subito in sublime jactum, 

 submonuisset. Verum quo hiiec res magis exemplis abundet, eo 

 pauciora adducere opus fuerit. Debuerant autem homines, si 

 illis utilia inquirere vacaret, naturalia opificia et operationea 



1 This proverb Bacon doubtless took from Erasmus's collection. The Promus, 

 which I have already mentioned, contains nearly 200 Latin proverbs (and this among 

 the number) all of which are given by Erasmus. In more than one instance errors of 

 Erasmus's are copied in Bacon's extract, so that there can be no doubt as to the source 

 from which he derived them. See for the proverb in the text, Erasm. iii. 2. 49. 



S S 2 



